wannaphong/clean_thaiwikipedia huggingface dataset:
# ซากา
ซากา (, รูปพหูพจน์:) เป็นนิยายร้อยแก้วชนิดหนึ่งเกี่ยวกับประวัติศาสตร์ รวมถึงตำนานและเรื่องราวต่าง ๆ ซึ่งแต่งในประเทศไอซ์แลนด์และในพื้นที่บางส่วนของสแกนดิเนเวีย โดยมักมีเนื้อหาเกี่ยวกับการผจญภัยและความกล้าหาญ รวมถึงลำดับเหตุการณ์สมาชิกครอบครัวหรือวงค์ตระกูลหรือกลุ่มของสังคม

นิยายซากาเกิดขึ้นในสมัยกลาง แต่พบว่ายังมีการแต่งนิยายประเภทนี้จนถึงศตวรรษต่อมา โดยในสมัยกลางมักจะใช้ภาษาละตินในการเขียนบันทึกประวัติศาสตร์ในยุโรป แต่นิยายซากามักแต่งเป็นภาษาพื้นเมือง เช่น ภาษานอร์สเก่ารวมถึงภาษาต่าง ๆ ที่มีวิวัฒนาการมาจากภาษานี้ โดยเฉพาะภาษาไอซ์แลนด์

ถึงแม้ว่านิยายซากาจะเขียนในรูปแบบร้อยแก้ว แต่ก็มีลักษณะคล้ายกับมหากาพย์พอสมควร
# มาร์ตูเร็ลย์
มาร์ตูเร็ลย์  เป็นเทศบาลซึ่งเป็นส่วนหนึ่งของโกมาร์กาบัฌยูบรากัต ในจังหวัดบาร์เซโลนา แคว้นกาตาลุญญา ประเทศสเปน ตั้งอยู่บริเวณจุดบรรจบระหว่างแม่น้ำยูบรากัตกับแม่น้ำอะนอยา เป็นที่รู้จักกันดีจากสะพานปีศาจ ซึ่งสร้างในสมัยกลาง

มาร์ตูเร็ลย์มีสถานีรถไฟสามสถานี สถานีหนึ่งตั้งอยู่บนทางรถไฟเรนเฟ (RENFE) จากมันแรซาถึงซัมบิแซ็นซ์ดากัลเด็ส (ผ่านบาร์เซโลนาและบิลาฟรังกาดัลปานาแด็ส) มีชื่อว่า "มาร์ตูเร็ลย์" และอีกสามสถานีตั้งอยู่บนทางรถไฟเอฟาเฌเซ (FGC) จากบาร์เซโลนาถึงมันแรซา มีชื่อว่า "มาร์ตูเร็ลย์-บิลา", "มาร์ตูเร็ลย์-อันยัส" และ "มาร์ตูเร็ลย์-เซ็นตรัล" (อยู่บริเวณเดียวกันกับสถานีมาร์ตูเร็ลย์)

มาร์ตูเร็ลย์เป็นที่ตั้งของสำนักงานใหญ่และโรงงานผลิตรถยนต์ของบริษัทเซอัต (SEAT)"Legal Note ." SEAT. Retrieved on 20 November 2012. "Autovía A-2, Km 585 – 08760 Martorell" โดยรถยนต์เซอัตรุ่นอิบิซา รุ่นเลออน และรุ่นอาโรนา รวมทั้งรถยนต์อาวดี้ รุ่น อา1 ได้รับการผลิตขึ้นที่นี่
# โตร์โตซา
โตร์โตซา (กาตาลาและ) เป็นเมืองหลักของโกมาร์กาบาเชบราในจังหวัดตาร์ราโกนา แคว้นกาตาลุญญา ประเทศสเปน

โตร์โตซาตั้งอยู่บนสองฝั่งแม่น้ำเอโบร ที่ความสูง 12 เมตร (39 ฟุต) เหนือระดับน้ำทะเล ด้านเหนือและด้านตะวันออกถูกโอบล้อมด้วยภูเขาต่าง ๆ ของมวลเขาสูงการ์โด โดยบุยนากา หนึ่งในยอดเขาที่สูงที่สุดของมวลเขานี้ตั้งอยู่ภายในเขตเทศบาลโตร์โตซา ห่างจากตัวเมืองไปทางทิศตะวันตกไม่ไกลนักเป็นที่ตั้งของมวลเขาสูงปอร์ซดาโตร์โตซา-บาเซย์ต บริเวณโดยรอบเขาการูและยอดเขาสูงอื่น ๆ มักถูกปกคลุมด้วยหิมะในฤดูหนาว

ประชากร

ภูมิอากาศ
โตร์โตซามีสภาพภูมิอากาศเมดิเตอร์เรเนียน (Csa) ตามการแบ่งเขตภูมิอากาศแบบเคิพเพินClima: Tortosa, Climate-Data.org 

ความสัมพันธ์นานาชาติ
เมืองพี่น้อง
โตร์โตซาเป็นเมืองพี่น้องกับเมืองดังนี้:

 อาวีญง ประเทศฝรั่งเศส (1968)
 อัลกาญิซ ประเทศสเปน (1972) 
 เวร์แจลลี ประเทศอิตาลี (2003)
 เลอปุย-อ็อง-เวอแล ประเทศฝรั่งเศส (2005)
 ฏ็อรฏูส ประเทศซีเรีย (2007)
# เอริกผมแดง
เอริก ทอร์วัลด์สัน  (ค.ศ. 950 –  ค.ศ. 1003), รู้จักกันในชื่อ เอริกผมแดง, เป็นนักสำรวจชาวนอร์ส ซึ่งแหล่งข้อมูลจากสมัยกลางและในนิยายซากาของไอซ์แลนด์ระบุไว้ว่าเป็นผู้ค้นพบการตั้งถิ่นฐานของชาวนอร์สเป็นครั้งแรกในกรีนแลนด์ เขาได้รับฉายาว่า "ผมแดง" เนื่องจากผมและขนเคราของเขาเป็นสีแดงThe Little Ice Age: How Climate Made History, 1300–1850, Basic Books, 2002, p. 10. .Cooper Edens: Sea Stories: A Classic Illustrated Edition, 2007, , p. 53 ลูกชายของเอริกเองก็เป็นนักสำรวจชาวไอซ์แลนด์ที่มีชื่อเสียงเช่นเดียวกับตัวเขาเอง ชื่อว่า เลฟ เอริกสัน
# พระเจ้าแฮรัลด์ บลูทูท
พระเจ้าแฮรัลด์ บลูทูท (;Fagrskinna ch. 7 (ed. Finnur Jónsson 1902–8, p. 31) af Harallde Gormssyne (dative), ch. 14 (p. 58) við Haralld konong Gorms sun (accusative). ; สวรรคตราว ค.ศ. 985/86) เป็นพระมหากษัตริย์แห่งเดนมาร์กและนอร์เวย์

พระองค์เป็นพระราชโอรสของพระเจ้ากอร์มดิโอลด์และสมเด็จพระราชินีไธรา เดนเนบอด พระองค์ทรงปกครองในฐานะพระมหากษัตริย์เดนมาร์กตั้งแต่ ค.ศ. 958 จนถึง ค.ศ. 986 พระองค์ทรงนำศาสนาคริสต์มาสู่เดนมาร์กและทรงรวมอำนาจการปกครองของพระองค์เหนือพื้นที่ส่วนใหญ่ของคาบสมุทรจัตแลนด์และเกาะเชลลันด์

พระนาม

เทคโนโลยีบลูทูท
thumb|upright=0.5|โลโกบลูทูท
พระนามของพระองค์ได้รับการตั้งเป็นชื่อเทคโนโลยีบลูทูทใน ค.ศ. 1997 โดยเปรียบเทียบว่าเทคโนโลยีจะรวมอุปกรณ์ต่าง ๆ เข้าด้วยกันในแบบที่พระเจ้าแฮรัลด์ บลูทูทรวมชนเผ่าของเดนมาร์กให้เป็นอาณาจักรเดียว โลโกบลูทูทประกอบด้วยอักษรรูนแบบ Younger Futhark H (ᚼ) กับ B (ᛒ)The story behind how Bluetooth® technology got its name,   .
# การ์ดาแด็ว
การ์ดาแด็ว  เป็นเมืองและเทศบาลแห่งหนึ่งในโกมาร์กาบัลแยซูริอันตัล จังหวัดบาร์เซโลนา แคว้นกาตาลุญญา ประเทศสเปน ตั้งอยู่ใกล้กับกรานุลเย็ส (เมืองหลักของโกมาร์กา) และตั้งอยู่ระหว่างทิวเขาชายฝั่งกับหมู่บ้านมุนแซ็ญ

การ์ดาแด็วเป็นชุมชนที่มีต้นกำเนิดมาจากสมัยกลาง โดยได้รับการกล่าวถึงเป็นลายลักษณ์อักษรเป็นครั้งแรก (เท่าที่ทราบ) ใน ค.ศ. 941
# กรานุลเย็ส
กรานุลเย็ส  เป็นเมืองทางตอนกลางของแคว้นกาตาลุญญา ประเทศสเปน ห่างจากบาร์เซโลนาไปทางทิศตะวันออกเฉียงเหนือประมาณ 30 กิโลเมตร เป็นเมืองหลักและเมืองที่มีประชากรหนาแน่นที่สุดของโกมาร์กาบัลแยซูริอันตัล มีแม่น้ำกุงโกสต์ (ลำน้ำสาขาของแม่น้ำบาซ็อส) ไหลผ่าน

ปัจจุบัน กรานุลเย็สเป็นศูนย์กลางธุรกิจที่คึกคักแห่งหนึ่ง โดยเติบโตขึ้นมาจากเมืองที่มีอุตสาหกรรมสิ่งทอเป็นหลักในคริสต์ศตวรรษที่ 19 อย่างไรก็ตาม พื้นที่ทางตอนใต้ของเขตเทศบาลก็ยังคงรักษาลักษณะทางเกษตรกรรมในอดีตไว้
# มันเย็ว
มันเย็ว  เป็นเมืองและเทศบาลในโกมาร์กาอูโซนา จังหวัดบาร์เซโลนา แคว้นกาตาลุญญา ทางภาคตะวันออกเฉียงเหนือของประเทศสเปน

มันเย็วตั้งอยู่ในที่ราบบิกซึ่งเป็นที่ราบกว้างขวาง ที่ระดับความสูงโดยเฉลี่ย 460 เมตรจากระดับน้ำทะเล จุดสูงสุดคือโบสถ์ปุตชากุตที่ระดับความสูง 594 เมตรจากระดับน้ำทะเล ตัวเมืองถูกโอบล้อมด้วยภูเขาที่มีความสูงมากกว่า 1,000 เมตร

แม่น้ำแตร์ซึ่งมีต้นกำเนิดในเทือกเขาพิรินีไหลคดเคี้ยวผ่านเมืองนี้ และไหลลงสู่ทะเลเมดิเตอร์เรเนียนใกล้กับเมืองตูรูเอ็ลยาดามุงกรี
# บิลาดากันส์
บิลาดากันส์  เป็นเมืองใหญ่ใกล้กับเมืองบาร์เซโลนา ประเทศสเปน ตั้งอยู่ระหว่างเมืองซัมบ็อยดัลยูบรากัตกับเมืองซังกลิเม็นดัลยูบรากัต และอยู่ริมชายฝั่งทะเลเมดิเตอร์เรเนียนระหว่างเมืองอัลปรัดดัลยูบรากัตกับเมืองกาบา บิลาดากันส์มีลักษณะเป็นเมืองบริการ โดยมีโรงพยาบาลแห่งหนึ่งซึ่งให้บริการแก่เมืองโดยรอบ

บิลาดากันส์มีโรงเรียน 13 หรือ 14 โรง และทีมฟุตบอล บาสเกตบอล เบสบอล ซอฟต์บอล ยิมนาสติก และกีฬาอื่น ๆ รวม 30 ถึง 40 ทีม
# ซีแฟ็กซ์
ซีแฟ็กซ์  เป็นบริการเทเลเท็กซ์อันดับแรกของโลกของบีบีซีก่อนที่จะเปลี่ยนเป็นบีบีซีเรดบัตเทิน (BBC Red Button) ในปัจจุบัน เริ่มออกอากาศครั้งแรกในปี พ.ศ. 2517 และยุติการออกอากาศเมื่อเวลา 23:32:19 น. ของวันที่ 23 ตุลาคม พ.ศ. 2555 ตามเวลาสหราชอาณาจักร พร้อมกับการเปลี่ยนผ่านสู่ระบบดิจิทัลในพื้นที่นอร์เทิร์นไอร์แลนด์Pete Clifton Points of View 9 November 2008Test Cards and Ceefax BBC Archive

สารบัญ
ผู้รับชมสามารถดูเนื้อหาในแต่ละหน้าได้โดยกดปุ่มหมายเลขหน้าที่ต้องการ โดยได้จัดหมวดหมู่ตามที่มีการปรับปรุงเมื่อ พ.ศ. 2539 ดังนี้

100-199 - ข่าวทั่วไป
200-299 - ข่าวธุรกิจ
300-399 - กีฬา
400-499 - สภาพอากาศและการท่องเที่ยว
500-599 - บันเทิง (รวมถึง 555 - ผลสลากกินแบ่งรัฐบาล และ 570 - นิวส์ราวนด์)
600-699 - ผังรายการโทรทัศน์และวิทยุ
888 - บทบรรยายใต้ภาพ
# เทศบาลตำบลบ้านเป้า
เทศบาลตำบลบ้านเป้า สามารถหมายถึง

 เทศบาลตำบลบ้านเป้า อำเภอหนองสูง จังหวัดมุกดาหาร
 เทศบาลตำบลบ้านเป้า อำเภอเกษตรสมบูรณ์ จังหวัดชัยภูมิ
หมวดหมู่:การแก้ความกำกวม
บ้านเป้า
# เทศบาลตำบลบ้านเป้า (จังหวัดชัยภูมิ)
ระวังสับสนชื่อบทความคล้ายกัน เทศบาลตำบลบ้านเป้า

บ้านเป้า เป็นเทศบาลตำบลแห่งหนึ่งในอำเภอเกษตรสมบูรณ์ จังหวัดชัยภูมิ ตั้งอยู่ทางทิศเหนือของอำเภอ ระยะทางห่างตัวอำเภอประมาณ 12 กิโลเมตร ลักษณะพื้นที่เป็นที่ราบลุ่ม มีหนองน้ำขนาดกลาง คือ บึงหนองฉิม

 อาณาเขต 
 ทิศเหนือ ติดกับ องค์การบริหารส่วนตำบลบ้านเป้า, องค์การบริหารส่วนตำบลหนองโพนงาม
 ทิศใต้ ติดกับ องค์การบริหารส่วนตำบลบ้านเป้า, องค์การบริหารส่วนตำบลกุดเลาะ
 ทิศตะวันออก ติดกับ เทศบาลตำบลบ้านแก้ง อำเภอภูเขียว
 ทิศตะวันตก ติดกับ องค์การบริหารส่วนตำบลหนองโพนงาม, องค์การบริหารส่วนตำบลบ้านเป้า

 ประวัติ 
เทศบาลตำบลบ้านเป้า เริ่มแรกก่อตั้งขึ้นเป็น สุขาภิบาลบ้านเป้า เมื่อวันที่ 7 กันยายน พ.ศ. 2513 "ประกาศกระทรวงมหาดไทย เรื่องจัดตั้งสุขาภิบาลบ้านเป้า อำเภอเกษตรสมบูรณ์...PDF ราชกิจจานุเบกษา 87 (90):2785. 29 กันยายน 2513 จนกระทั่งเมื่อวันที่ 25 พฤษภาคม 2542 มีประกาศกระทรวงมหาดไทยให้จัดตั้ง เทศบาลตำบลบ้านเป้า จนปัจจุบันhttps://www.bp.go.th/home

 การปกครอง 
เทศบาลตำบลบ้านเป้า ครอบคลุมพื้นที่ตำบลบ้านเป้าบางส่วน จำนวน 8 หมู่บ้าน ได้แก่ 

 หมู่ 1 บ้านเป้า
 หมู่ 2 บ้านหญ้านาง
 หมู่ 7 บ้านเป้า
 หมู่ 8 บ้านเป้า
 หมู่ 9 บ้านเป้า
 หมู่ 10 บ้านเป้า
 หมู่ 13 บ้านโพธิ์ทอง
 หมู่ 14 บ้านเป้าพัฒนา

 อ้างอ้ง 

บ้านเป้า
หมวดหมู่:อำเภอเกษตรสมบูรณ์
# ซุน เปิน
ซุน เปิน  ชื่อรอง ป๋อหยาง (伯陽) เป็นลูกพี่ลูกน้องของพระเจ้าซุนกวน ขุนศึกที่มีชีวิตอยู่ในช่วงปลายราชวงศ์ฮั่นตะวันออก และต่อมาได้กลายเป็นจักรพรรดิผู้ก่อตั้งง่อก๊กในยุคสามก๊ก เขาเป็นบุตรชายคนโตของซุนเชียง พี่ชายคนโตของพระราชบิดาของพระเจ้าซุนกวนคือพระเจ้าซุนเกี๋ยน เขารับใช้ซุนเกี๋ยนผู้เป็นอาครั้งแรกในการทัพปราบตั๋งโต๊ะ หลังซุนเกี๋ยนเสียชีวิต เขานำกองทัพไปรับใช้อ้วนสุด หากว่าเขาเข้าร่วมกับซุนเซ็ก (บุตรชายคนโตและผู้สืบทอดของซุนเกี๋ยน) หลังจากนั้นไม่นาน เขาเสียชีวิตจากการเจ็บป่วยภายหลังจากยุทธการที่ผาแดง โดยซุนหลิม (孫鄰) สืบทอดต่อจากเขา
# พระเจ้ากอร์มผู้อาวุโส
พระเจ้ากอร์มผู้อาวุโส  มีการเรียกขานอีกแบบว่า พระเจ้ากอร์มผู้อ่อนเปลี้ย  เป็นพระมหากษัตริย์เดนมาร์กที่ครองราชย์ตั้งแต่  จนกระทั่งสวรรคต  หรือไม่กี่ปีหลังจากนั้นLund, N. (2020), p. 147Pilemedia: "Om slaget vid Fyrisvallarna" (in Swedish), 25 October 2020 พระองค์ทรงปกครองจากเยลลิง และทรงสร้างศิลาเยลลิงเพื่อเป็นพระเกียรติแก่ไธรา พระชายาของพระองค์ พระองค์เสด็จพระราชสมภพก่อน ค.ศ. 900 และอาจสวรรคตประมาณ ค.ศ. 958, 963 หรือ 964

 บรรพบุรุษและครองราชย์ 
มีรายงานว่ากอร์มเป็นพระราชโอรสในพระเจ้าฮาร์ทาคนุต กษัตริย์เดนมาร์กกึ่งตำนาน อาดัมแห่งเบรเมิน ผู้บันทึกพงศาวดาร ระบุว่าฮาร์ทาคนุตมาจาก Northmannia ไปยังเดนมาร์กและยึดอำนาจในช่วงต้นคริสต์ศตวรรษที่ 10 พระองค์ถอดถอน Sigtrygg Gnupasson ยุวกษัตริย์ที่ปกครองเดนมาร์กตะวันตก เมื่อฮาร์ทาคนุตสวรรคต กอร์มจึงขึ้นครองราชย์ต่อ

 สวรรคต ฝั่งพระศพ และฝังใหม่ 
ทฤษฎีหนึ่งระบุว่าพระเจ้ากอร์มสวรรคตในฤดูหนาว ค.ศ. 958–959 โดยอิงจากกาลานุกรมต้นไม้ที่แสดงให้เห็นว่า โลงพระศพในเนินฝังพระศพตอนเหนือที่เยลลิงทำมาจากไม้ที่หักลงใน ค.ศ. 958

 สิ่งสืบทอด  
พระเจ้ากอร์มทรงเป็น "ผู้อาวุโส" ในด้านการเป็น "ประมุข" บรรพบุรุษตามธรรมเนียมขงพระมากษัตริย์เดนมาร์ก Saxo Grammaticus ระบุไว้ใน  ว่า กอร์มทรงอาวุโสกว่ากษัตริย์พระองค์อื่น ๆ และมีชีวิตยืนยาวจนพระเนตรบอดในช่วงที่คนุต พระราชโอรส ถูกปลงพระชนม์
# งอเก๋ง
งอเก๋ง มีชื่อในภาษาจีนกลางว่า อู๋ จิ่ง (เสียชีวิต ค.ศ. 203) ขุนพลผู้มีชีวิตระหว่างปลาย ราชวงศ์ฮั่นตะวันออก เขาเป็นน้องภรรยาของขุนศึก ซุนเกี๋ยน ซึ่งลูกหลานของเขาก็กลายเป็นราชนิกุลของง่อก๊กในยุคสามก๊ก

ประวัติ
งอเก๋งเกิดในอำเภออู๋ อู๋จฺวิ้น (บริเวณซูโจว มณฑลเจียงซูในปัจจุบัน) แต่เติบโตในอำเภอเฉียนถัง (錢唐縣; ปัจจุบันคือหางโจว มณฑลเจ้อเจียง) เขาเป็นเด็กกำพร้าตั้งแต่เล็ก จึงอาศัยอยู่กับพี่สาวนามงอฮูหยิน หลังงอฮูหยินสมรสกับขุนพลซุนเกี๋ยน งอเก๋งจึงกลายเป็นผู้อยู่ใต้บังคับบัญชาของพี่/น้องเขย(本吳人，徙錢唐，早失父母，與弟景居。 ... 孫堅聞其才貌，欲娶之。 ... 於是遂許為婚， ...) สามก๊กจี่ เล่มที่ 50.

งอเก๋งเสียชีวิตขณะดำรงตำแหน่งเมื่อ ค.ศ. 203 ในรัชสมัยพระเจ้าเหี้ยนเต้

ลูกหลาน
อู๋ เฟิ่น  บุตรชายของงอเก๋ง ได้รับมอยหมายให้เป็นนายทหาร โดยมีหน้าที่บังคับบัญชากองกำลังบางส่วน และแต่งตั้งบรรดาศักดิ์เป็น ซินถิงโหว  ใน ค.ศ. 219 เมื่อซุนกวน (น้องชายและผู้สืบทอดของซุนเซ็ก) และขุนพลลิบองเข้ารุกรานเกงจิ๋ว อู๋ เฟิ่นได้รับการแต่งตั้งเป็น ตูตู  แห่งอู๋จฺวิ้น และได้รับมอบหมายให้ปกป้องดินแดนบ้านเกิดของซุนกวน(吳書曰：權征荊州，拜奮吳郡都督，以鎮東方。) อรรถาธิบาย Wu Shu ใน สามก๊กจี่ เล่มที่ 50. หลังเสียชีวิต อู๋ อาน  บุตรชายของเขา ขึ้นสืบทอดตำแหน่งต่อ โดยในคริสต์ทศวรรษ 240 เกิดการแย่งชิงอำนาจระหว่างซุน ป้ากับซุนโฮ พระโอรสทั้งสองของซุนกวนที่ต้องการราชบัลลังก์ของพระบิดา อู๋ อานให้การสนับสนุนซุน ป้าในระหว่างการช่วงชิง และเสียชีวิตในเวลาต่อมา(... 子奮授兵為將，封新亭侯，卒。 ... 子安嗣，安坐黨魯王霸死。) สามก๊กจี่ เล่มที่ 50.

อู๋ ฉี  น้องชายของอู๋ เฟิ่น ได้รับบรรดาศักดิ์ โตวถิงโหว  อู๋ ฉีเป็นเพื่อนใกล้ชิดกับเตียวอุ๋นและกู้ ถาน(吳書曰：祺與張溫、顧譚友善，權令關平辭訟事。) อรรถาธิบาย Wu Shu ใน สามก๊กจี่ เล่มที่  50. หลังเสียชีวิต อู๋ จ่วน  บุตรชายของเขา ถือบรรดาศักดิ์ของผู้เป็นบิดาต่อ อู๋ จ่วนสมรสกับบุตรสาวของเตงอิ๋น เมื่อเตงอิ๋นถูกประหารชีวิตฐานวางแผนต่อผู้สำเร็จราชการซุนหลิมใน ค.ศ. 256 อู๋ จ่วนก็ถูกพัวพันและเสียชีวิตด้วยเช่นกัน(奮弟祺，封都亭侯，卒。子纂嗣。纂妻即滕胤女也，胤被誅，并遇害。) สามก๊กจี่ เล่มที่ 50.
# ทางหลวงแผ่นดินหมายเลข 3010
ทางหลวงแผ่นดินหมายเลข 3010 (สายสรรพยา - สรรคบุรี) เป็นทางหลวงแผ่นดินในจังหวัดชัยนาท มีระยะทางตลอดทั้งสาย 13.489 กิโลเมตร เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่แยกสรรพยา บนทางหลวงแผ่นดินหมายเลข 311 ในตำบลสรรพยา อำเภอสรรพยา ไปทางทิศตะวันตกเฉียงใต้ เข้าสู่ อำเภอสรรคบุรี ที่ตำบลห้วยกรด ผ่านตำบลเที่ยงแท้ และสิ้นสุดบนทางหลวงแผ่นดินหมายเลข 340 ในตำบลแพรกศรีราชา อำเภอสรรคบุรี โดยทางหลวงสายนี้เป็นเส้นทางในความรับผิดชอบของแขวงทางหลวงชัยนาท

 รายชื่อทางแยก
# ฉ่ำ จำรัสเนตร
ฉ่ำ จำรัสเนตร เป็นอดีตสมาชิกสภาผู้แทนราษฎรจังหวัดนครศรีธรรมราช 5 สมัย ระหว่างห้วงปี พ.ศ. 2480 จนถึงปี พ.ศ. 2500

 ประวัติ 
นายฉ่ำเกิดเมื่อวันที่ 2 มกราคม พ.ศ. 2441 ที่ตำบลศาลามีชัย อำเภอเมือง จังหวัดนครศรีธรรมราช จบชั้นมัธยมจากโรงเรียนประจำจังหวัดนครศรีธรรมราช จากนั้นได้เข้ารับราชการเป็นครูประชาบาลโรงเรียนเทศบาลวัดชนะสงคราม ต่อมาได้โอนไปรับราชการสังกัดสำนักนายกรัฐมนตรี และเป็นรองเลขาธิการคณะรัฐมนตรี เนื่องจากมีโอกาสคุ้นเคยกับหลวงประดิษฐ์มนูธรรม เมื่อครั้งเกิดการปฏิวัติสยาม พ.ศ. 2475ดูไม้เด็ดคนบ้า ปรมาจารย์การเลือกตั้ง “ฉ่ำ จำรัสเนตร” ทำไมเป็นส.ส.เมืองนครฯถึง 5 สมัย

ฉ่ำ จำรัสเนตร เคยได้รับเลือกตั้งเป็นสมาชิกสภาผู้แทนราษฎรจังหวัดนครศรีธรรมราชครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 และได้รับเลือกตั้งสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 โดยกลวิธีของนายฉ่ำคือทำตัวเสมือนคนบ้า ด้วยการสร้างเรื่องแปลก เช่น การขี่ควายเข้าสภาฯ ถอดเสื้อในสภาฯ หรือตีลังกาเดินเอาหัวลง โดยมีความนัยแฝง อาทิ การตีลังกาเดินเอาหัวลงเพื่อแสดงว่าบ้านเมืองนั้นเกิดวิกลวิกาลขึ้นแล้ว ถึงกับคนเดินเอาหัวลง

ฉ่ำ กลับมาได้รับเลือกเป็น ส.ส. อีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 ซึ่งการทำหน้าที่ ส.ส.ในสภาชุดนี้เองที่นายฉ่ำ มีบทบาทสำคัญในการตั้งกระทู้ถามรัฐบาลในขณะนั้นว่า “ทำไมรัฐบาลจึงซื้อเครื่องใช้ในการสงครามเกินสมควร เพราะเหตุใด และได้ซื้อเครื่องใช้เกี่ยวกับการสงครามจากต่างประเทศเป็นจำนวนเงินเท่าใด”2493 ฉ่ำ จำรัสเนตร ส.ส.เมืองคอนถามรัฐบาล ซื้อรถถัง 250 คัน เป็นเงินเท่าไร เสียค่านายหน้าเท่าไร?

ฉ่ำ ได้รับเลือกตั้งอีก 2 สมัยติดต่อกันในปี พ.ศ. 2500 คือ การเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 สังกัดพรรคธรรมาธิปัตย์ และการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 สังกัดพรรคสหภูมิ

 คดีความ 
นายฉ่ำ ถูกจำคุกครั้ง 1 ข้อหาสนับสนุน จอมพล ป. พิบูลสงคราม ในคดีอาชญากรสงคราม (พ.ศ. 2488-2489) ณ เรือนจำลาดยาว และครั้ง 2 ข้อหากบฏ (พ.ศ. 2503-2509) ณ เรือนจำลาดยาว และคุกประจำจังหวัดนครศรีธรรมราช

 เครื่องราชอิสริยาภรณ์ 
ราชกิจจานุเบกษา, แจ้งความ พระราชทานเหรียญพิทักษ์รัฐธรรมนูญ, เล่ม ๕๒ ตอนที่ ๐ ง หน้า ๕๐๖, ๒๖ พฤษภาคม ๒๔๗๘
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญช่วยราชการเขตภายใน, เล่ม ๕๘ ตอนที่ ๐ ง หน้า ๒๙๓๗, ๑๖ กันยายน ๒๔๘๔
# จาง จ้งจิ่ง
จาง จ้งจิ่ง (ค.ศ. 150–219) ชื่อทางการ จาง จี  เป็นแพทย์ แพทย์ปรุงยา นักประดิษฐ์ นักเขียนชาวจีนในสมัยราชวงศ์ฮั่นตะวันออก และเป็นหนึ่งในแพทย์ชาวจีนที่มีชื่อเสียงที่สุดระหว่างปลายราชวงศ์ฮั่น เขาสร้างหลักเกณฑ์เกี่ยวกับยาและสรุปประสบการณ์การใช้ยา จึงมีส่วนอย่างมากในการพัฒนาแพทย์แผนจีนมาจนกระทั่งถึงทุกวันนี้

ชีวประวัติ 
แม้ว่าเขาเป็นที่รู้จักในแพทย์แผนจีนสมัยใหม่ และถือเป็นหนึ่งในแพทย์ชาวจีนที่ดีที่สุดในประวัติศาสตร์ กลับมีเรื่องราวเกี่ยวกับชีวิตของเขาน้อยมาก ข้อมูลในยุคหลังบันทึกว่า เขาเกิดที่หนานหยาง ดำรงตำแหน่งข้าราชการในฉางชา และมีชีวิตประมาณ ค.ศ. 150 ถึง 219 วันที่เกิด เสียชีวิต และผลงานของเขามีหลายแบบ แต่ไม่เกิน ค.ศ. 220See ;  for discussion.
# อำเภอมารัง
อำเภอมารัง  เป็นอำเภอชายฝั่งในรัฐตรังกานู ประเทศมาเลเซีย โดยมีชายแดนทางเหนือติดกับอำเภอกัวลาเตอเริงกานูและอำเภอกัวลาเนอรุซ ทางตะวันตกติดกับอำเภอฮูลูเตอเริงกานู และทางใต้ติดกับอำเภอดูงุน ส่วนฝั่งตะวันออกติดกับทะเลจีนใต้

ศัพทมูลวิทยา 
ชื่ออำเภอนี้มีที่มาจากผู้ประกอบการชาวจีนซึ่งเป็นหนึ่งในคนกลุ่มแรกที่เข้ามาตั้งถิ่นฐานในบริเวณนี้ ผู้ประกอบการคนนั้นเป็นที่รู้จักกันในชื่อ "หม่า" (馬 แปลว่าม้า) และขายผลิตภัณฑ์จากทะเลแบบแห้ง โดยผลิตภัณฑ์จากทะเลได้แก่ปลาและหมึกตากแห้งบนราวซึ่งชาวบ้านเรียกว่า รัง ทำให้บริเวณนี้เป็นที่รู้จักในชื่อ หม่ารัง (กล่าวคือ 'รังของหม่า') และเพี้ยนเสียงกลายเป็น มารัง ในภายหลัง

 ภูมิศาสตร์และประชากร 
อำเภอมารังมีพื้นที่ 666 ตารางกิโลเมตร ลักษณะของภูมิประเทศมีทั้งชายฝั่งทะเลจีนใต้, ป่าพรุ, เนินเขา และที่ราบ บริเวณตำบลรูซีลา, ปูเลาเกอเริงกา และเมอร์จังตั้งอยู่ริมชายฝั่ง มีที่ราบเป็นดินทรายและมีหุบเขาอยู่ภายใน พื้นที่ในตำบลเจอรุงส่วนใหญ่เป็นหุบเขา ในขณะที่ตำบลบูกิตปายงกับอาลูร์ลิมบัตมีที่ราบลูกระนาดและป่าพรุอยู่

ประชากรในสำมะโน ค.ศ. 2000 มีอยู่ 84,938 คน โดย 97.2% เป็นชาวมลายู ในขณะที่อีก 2.6% เป็นชาวมาเลเซียเชื้อสายจีน

เขตการปกครอง
อำเภอนี้แบ่งออกเป็น 9 มูกิม ได้แก่:
เจอรุง
เมอร์จัง
ปูเลาเกอเริงกา
 รูซีลา
อาลูร์ลิมบัต
เมืองบูกิตปายง
บันดาร์มารัง
บูกิตปายง
เปิงกาลันเบอรางัน

 สถานที่ท่องเที่ยว 
สถานที่ท่องเที่ยวหลักในอำเภอมารัง มีดังนี้: 
หาดเกอลูลุต
ล่องเรือในแม่น้ำมารัง
ป่าสงวนจัมบูบงกก
เกาะกาปัซ (ผ่านทางเรือผู้โดยสารจากเมืองมารัง)

ดูเพิ่ม
 อำเภอของประเทศมาเลเซีย
 กงบาไล
# หนูน้อยคอมพิวเตอร์
หนูน้อยคอมพิวเตอร์  เป็นซิทคอมวิทยาศาสตร์เทคโนโลยีสัญชาติอเมริกัน ออกอากาศครั้งแรกเมื่อปี พ.ศ. 2528 จนถึงปี พ.ศ. 2532 ทางสถานีโทรทัศน์เมโทรมิเดีย และสถานีโทรทัศน์ทเวนตีเซนจูรีฟอกซ์ เป็นเรื่องราวเกี่ยวกับ "วิคกี้" (แสดงโดย ทิฟฟานี่ บิสเซสส์) หุ่นยนต์เลียนแบบคนซึ่งถูกสร้างโดย "เท็ดด์" (แสดงโดย ดิค คริสตี) และวิคกี้ได้เป็น 1 ในสมาชิกครอบครัวของเท็ดด์อีกด้วย โดยซิทคอมเรื่องนี้มีทั้งสิ้น 96 ตอน

ซิทคอมเรื่องนี้เคยถูกจำหน่ายเป็นดีวีดี จำนวน 2 ตอน และยังเคยออกอากาศในประเทศไทยทางสถานีโทรทัศน์ไทยทีวีสีช่อง 9 อ.ส.ม.ท. (เอ็มคอตเอชดีในปัจจุบัน) หลังจบรายการข่าวภาค 20:00 น.

ตัวละคร
ตัวละครหลัก
 เท็ดด์ ลอว์สัน (รับบทโดย ดิค คริสตี)
 โจอา ลอว์สัน (รับบทโดย มาลาร์ เพลนนิตัน)
 เจมี ลอว์สัน (รับบทโดย เจอร์รี่ สุฟรีตัน)
 วิคกี้ (รับบทโดย ทิฟฟานี่ บิสเซสส์)
 แฮร์เรียด (รับบทโดย เอมิลี่ สคิวแมน)
# หมู่เกาะโซโลมอนในโอลิมปิกฤดูร้อน 2016
หมู่เกาะโซโลมอน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติหมู่เกาะโซโลมอนได้ส่งทีมนักกีฬาที่ผ่านการคัดเลือกทั้งหมด 3 คน เข้าร่วมแข่งขันใน 2 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ

 นักกีฬาแบ่งตามชนิดกีฬา 
กีฬาชายหญิงรวม 1  1  2 0  1  1 รวม  1  2  3

 กรีฑา 

ผลการแข่งขัน 

นักกีฬารายการฮีทชิงชนะเลิศผลอันดับผลอันดับRosefelo SiosiMen's 5000 m15:47.7625Did not advanceSharon FirisuaWomen's 5000 m18:01.6215Did not advance
# ดานอน
ดานอน  เป็นบริษัทข้ามชาติสัญชาติฝรั่งเศสผู้ผลิตนมและอาหารแปรรูป ก่อตั้งขึ้นเมื่อปี ค.ศ. 1919 ที่บาร์เซโลนา ประเทศสเปน ก่อนจะย้ายกิจการและสำนักงานใหญ่มาอยู่ที่กรุงปารีสในอีก 9 ปีต่อมา มียอดขาย 24.65 พันล้านยูโรในปี ค.ศ. 2018 โดยรายได้ส่วนใหญ่มาจากผลิตภัณฑ์นม อาหารเสริม และน้ำดื่ม ส่วนผลิตภัณฑ์ในไทยที่เป็นที่รู้จักคือนมผงดูเม็กซ์และน้ำแร่เอเวียง
# เอวลอย
เอวลอย  เป็นแฟชั่นประเภทหนึ่งที่เป็นที่นิยมในสตรี ลักษณะเสื้อจะถกขึ้นให้เห็นส่วนเอวและหน้าท้องของร่างกาย

 ประวัติ 
แฟชั่นเอวลอยเริ่มมาจากการแสดงที่เรียกว่า "ลิตเติลอียิปต์" ในงานแสดงสินค้าที่ชิคาโก ค.ศ. 1893 หลังจากนั้น แฟชั่นดังกล่าวเริ่มกำเนิดขึ้นในคริสต์ทศวรรษ 1930 แต่ยังไม่เป็นที่นิยมมากนัก โดยแฟชั่นดังกล่าวมักจะนิยามถึงชุดว่ายน้ำเสียส่วนใหญ่ จนกระทั่งในคริสต์ทศวรรษที่ 1940 มีดาราชื่อดังจากอเมริกันอย่าง บาบารา อีเบิล และเจน บีกิน  ได้เป็นผู้นำแฟชั่นลักษณะที่เสื้อผ้าถกขึ้นไปให้เห็นส่วนเอว ทำให้แฟชั่นดังกล่าวเริ่มเป็นที่นิยมตั้งแต่คริสต์ทศวรรษ 1960 สำหรับสตรี ส่วนแฟชั่นเอวลอยเริ่มเป็นที่นิยมของบุรุษในปี 1970

คลังภาพ
</center>
# ประเทศโซมาเลียในโอลิมปิกฤดูร้อน 2016
ประเทศโซมาเลีย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติโซมาเลียได้ส่งทีมนักกีฬาที่ผ่านการคัดเลือกทั้งหมด 2 คน เข้าร่วมแข่งขันใน 1 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ

 นักกีฬาแบ่งตามชนิดกีฬา 
กีฬาชายหญิงรวม 1  1  2 รวม  1  1  2

 กรีฑา 

ผลการแข่งขัน 

นักกีฬารายการฮีทรองฯชิงชนะเลิศผลอันดับผลอันดับผลอันดับMohamed Daud MohamedMen's 5000 m14:57.8424colspan=2 Did not advanceMaryan Nuh MuseWomen's 400 m1:10.148Did not advance
# ประเทศซูดานใต้ในโอลิมปิกฤดูร้อน 2016
ประเทศซูดานใต้ เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติซูดานใต้ได้ส่งทีมนักกีฬาที่ผ่านการคัดเลือกทั้งหมด 3 คน เข้าร่วมแข่งขันใน 1 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ

 นักกีฬาแบ่งตามชนิดกีฬา 
กีฬาชายหญิงรวม 2  1  3 รวม  2  1  3

 กรีฑา 

ผลการแข่งขัน 

นักกีฬารายการฮีทรองฯชิงชนะเลิศผลอันดับผลอันดับผลอันดับSantino KenyiMen's 1500 m3:45.2712Did not advanceGuor MarialMen's marathoncolspan=4 2:22:4582Margret HassanWomen's 200 m26.99 PB8Did not advance
# ประเทศซูดานในโอลิมปิกฤดูร้อน 2016
ประเทศซูดาน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติซูดานได้ส่งทีมนักกีฬาที่ผ่านการคัดเลือกทั้งหมด 6 คน เข้าร่วมแข่งขันใน 3 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ

 นักกีฬาแบ่งตามชนิดกีฬา 
กีฬาชายหญิงรวม 2  1  3 1  0  1 1  1  2 รวม  4  2  6

 กรีฑา 

ผลการแข่งขัน 

นักกีฬารายการฮีทรองฯชิงชนะเลิศผลอันดับผลอันดับผลอันดับAhmed AliMen's 200 m20.78=7Did not advanceAbdalla TarganMen's 3000 m steeplechase8:52.2015colspan=2 Did not advanceAmina BakhitWomen's 800 m2:07.657Did not advance
# โบกูตาจิวะทาตากาวาไน
"โบกูตาจิวะทาตากาวาไน"  เป็นซิงเกิลลำดับที่ 40 ของเอเคบีโฟร์ตีเอต เปิดตัวเมื่อวันที่ 20 พฤษภาคม พ.ศ. 2558 โดยคิงเรกคอร์ดส์

 รายชื่อเพลง 
 ไทป์ A 

 ไทป์ B 

 ไทป์ C 

 ไทป์ D 

 เวอร์ชันโรงละคร 

 สมาชิก 
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)

 Bokutachi wa Tatakawanai 

 เอเคบีโฟร์ตีเอต ทีมเอ: นานะ โอวาดะ, รินะ คาวาเอย์, ฮารุนะ โคจิมะ, ฮารุกะ ชิมาซากิ, มินามิ ทาคาฮาชิ, ยุย โยโกยามะ
 เอเคบีโฟร์ตีเอต ทีมเค: ยูกะ ทาโนะ, มินามิ มิเนกิชิ, มิอง มูไคจิ, โทมุ มุโต
 เอเคบีโฟร์ตีเอต ทีมบี: เรียวกะ โอชิมะ, ยูกิ คาชิวางิ, เรนะ คาโต้, ยูริอะ คิซากิ, มายุ วาตานาเบะ
 เอเคบีโฟร์ตีเอต ทีมโฟร์: นานะ โอกาดะ, ซายะ คาวาโมโตะ, มาโกะ โคจิมะ, จูริ ทาคาฮาชิ
 เอเคบีโฟร์ตีเอต ทีมเอต: อิคุมิ นากาโนะ, นางิสะ ซาคากุจิ
 เอสเคอีโฟร์ตีเอต ทีมเอส: เรียวฮะ คิตากาวะ, จูรินะ มัตสึอิ
 เอสเคอีโฟร์ตีเอต ทีมอี: อาการิ สุดะ, เรนะ มัตสึอิ
 เอ็นเอ็มบีโฟร์ตีเอต ทีมเอ็น: ซายากะ ยามาโมโตะ
 เอ็นเอ็มบีโฟร์ตีเอต ทีมบีทู: มิยูกิ วาตานาเบะ
 เอชเคทีโฟร์ตีเอต ทีมเอช: ฮารุกะ โคดามะ, ริโนะ ซาชิฮาระ
 เอชเคทีโฟร์ตีเอต ทีมเคโฟร์: ซากูระ มิยาวากิ
 เอสเอ็นเอชโฟร์ตีเอต ทีมเอสทู: ซาเอะ มิยาซาวะ
 โนกิซากะโฟร์ตีซิกซ์: รินะ อิโกมะ

 Summer Side 

 เอเคบีโฟร์ตีเอต ทีมเอ: นานะ โอวาดะ
 เอเคบีโฟร์ตีเอต ทีมเค: ยูกะ ทาโนะ, มินามิ มิเนกิชิ, โทมุ มุโต
 เอเคบีโฟร์ตีเอต ทีมบี: เรียวกะ โอชิมะ
 เอเคบีโฟร์ตีเอต ทีมโฟร์: นานะ โอกาดะ, ซายะ คาวาโมโตะ, มาโกะ โคจิมะ, จูริ ทาคาฮาชิ
 เอเคบีโฟร์ตีเอต ทีมเอต: อิคุมิ นากาโนะ, นางิสะ ซาคากุจิ
 เอสเคอีโฟร์ตีเอต ทีมเอส: เรียวฮะ คิตากาวะ
 เอสเคอีโฟร์ตีเอต ทีมอี: อาการิ สุดะ
 เอ็นเอ็มบีโฟร์ตีเอต ทีมบีทู: มิยูกิ วาตานาเบะ
 เอชเคทีโฟร์ตีเอต ทีมเอช: ฮารุกะ โคดามะ
 เอสเอ็นเอชโฟร์ตีเอต ทีมเอสทู: ซาเอะ มิยาซาวะ

 Barebare Bushi 

 เอเคบีโฟร์ตีเอต ทีมเอ: ฮารุกะ ชิมาซากิ, มินามิ ทาคาฮาชิ, ยุย โยโกยามะ
 เอเคบีโฟร์ตีเอต ทีมบี: ยูกิ คาชิวางิ, มายุ วาตานาเบะ

 "Danshi" wa Kenkyuu Taishou 

 เอเคบีโฟร์ตีเอต ทีมโฟร์: นานะ โอกาดะ, มาโกะ โคจิมะ, มิกิ นิชิโนะ
 เอสเคอีโฟร์ตีเอต ทีมเอส: เรียวฮะ คิตากาวะ
 เอ็นเอ็มบีโฟร์ตีเอต ทีมบีทู: นางิสะ ชิบุยะ
 เอชเคทีโฟร์ตีเอต ทีมเอช: เมรุ ทาชิมะ
 เอชเคทีโฟร์ตีเอต ทีมเคโฟร์: มิโอะ โทโมนากะ

 Kafka to Dendenmu Chu! 

 เอเคบีโฟร์ตีเอต ทีมเอ: นานะ โอวาดะ, เมกุ ทานิกุจิ
 เอเคบีโฟร์ตีเอต ทีมเค: มิอง มูไคจิ
 เอเคบีโฟร์ตีเอต ทีมโฟร์: ยุยริ มุรายามะ, ซายะ คาวาโมโตะ
 เอชเคทีโฟร์ตีเอต ทีมเอช: นาโกะ ยาบุกิ, มิคุ ทานากะ

 Kegarete iru Shinjitsu 

 เอเคบีโฟร์ตีเอต ทีมเอต: นางิสะ ซาคากุจิ, ยุย โยโกะยะมะ, ฮิจิริ ทานิกาวะ, นานามิ ซาโต้, ฮิโตมิ ฮนดะ, ยูริ โยโกมิจิ, เซริกะ นากาโนะ, นานามิ ยามาดะ, อิคุมิ นากาโนะ, นารุมิ คุราโน

 Kimi no Dai-ni shou 

 เอเคบีโฟร์ตีเอต ทีมเอ: รินะ คาวาเอย์, อันนะ อิริยามะ, ฮารุนะ โคจิมะ, ฮารุกะ ชิมาซากิ, มินามิ ทาคาฮาชิ, ยุย โยโกยามะ
 เอเคบีโฟร์ตีเอต ทีมบี: ยูกิ คาชิวางิ, ยูริอะ คิซากิ, มายุ วาตานาเบะ
 เอเคบีโฟร์ตีเอต ทีมโฟร์: จูริ ทาคาฮาชิ
 เอสเคอีโฟร์ตีเอต ทีมเอส: จูรินะ มัตสึอิ
 เอ็นเอ็มบีโฟร์ตีเอต ทีมเอ็น: ซายากะ ยามาโมโตะ
 เอชเคทีโฟร์ตีเอต ทีมเอช: ริโนะ ซาชิฮาระ

 Deai no Hi, Wakare no Hi 

 เอเคบีโฟร์ตีเอต ทีมเอ: มินามิ ทาคาฮาชิ, ยุย โยโกยามะ
# ประเทศสวาซิแลนด์ในโอลิมปิกฤดูร้อน 2016
ประเทศสวาซิแลนด์ เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติสวาซิแลนด์ได้ส่งทีมนักกีฬาที่ผ่านการคัดเลือกทั้งหมด 2 คน เข้าร่วมแข่งขันใน 1 ชนิดกีฬา และไม่ได้รับเหรียญรางวัลจากการแข่งขันครั้งนี้

 นักกีฬาแบ่งตามชนิดกีฬา 
กีฬาชายหญิงรวม 1  1  2 รวม  4  2  6

 กรีฑา 

ผลการแข่งขัน 

นักกีฬารายการฮีทก่อนรองฯรองฯชิงชนะเลิศผลอันดับผลอันดับผลอันดับผลอันดับSibusiso MatsenjwaMen's 200 m20.63 NR6colspan="2" Did not advancePhumlile NdzinisaWomen's 100 m12.495Did not advance